Gulkevičiai
Gulkevičiai (rus. Гулькевичи) – miestas Rusijoje, Krasnodaro krašte, 176 km į šiaurės rytus nuo Krasnodaro, 5 km nuo Kubanės upės; rajono centras. Geležinkelio stotis prie Rostovo–Vladikaukazo linijos. Kelias į Kropotkiną, netoliese eina „Kaukazo“ plentas. Statybinių medžiagų, maisto (cukraus, miltų, duonos, krakmolo) pramonė. Veikia cukraus ir cukrinių runkelių tyrimų instituto padalinys.